Градска среда | Столичната община получи седем проекта за обновяването на площад "Св. Неделя" - Dnevnik.bg
15:59, 15 ное 19 , 2780
Проекти за участие в международния конкурс на Столичната община за възстановяване и обновяване на площадното пространство на пл. "Св. Неделя" са подали седем водещи архитектурни бюра от Италия, Франция, Русия и България, съобщиха от кметството.
Предложенията са на консорциум: OW/MA/CL с членове One Works, Maofficina, Сracknell; студио "Паола Вигано"; "Конкурент-90" ЕООД; студио "Вилмот"; студио "Фуксас"; обединение AI Architects LLD, CLAB Architettura, Юрий Шередега, Дина Дридзе, Евгений Ширинян; обединение "Джи Ти Ер Еф & студио "Морфе" с участници в обединението: студио "Морфе" и "Джовани Тортели Роберто Фрасони Аркитети".
На 28 и 29 ноември международното жури ще оцени и класира идейните проекти. В журито участват главните архитекти на Москва и Варшава, архитекти от Ротердам, Атина, Тирана, както и представители на Камарата на архитектите в България, Съюза на архитектите, Регионален исторически музей - София, Университета по архитектура, строителство и геодезия, НАГ и СОС, припомнят от общината.
Международният конкурс за реконструкция на пл. "Св. Неделя" заедно с експониране на разкритото археологическо наследство беше обявен през февруари тази година. На първия етап на конкурса участваха 14 екипа, като до втори кръг – изготвяне на идеен проект – достигнаха 7, сред които утвърдени архитектурни студиа от Италия, Франция, Русия и България.
На автора на класирания на първо място проект Столичната община ще възложи изработването на проектите за обновяване на пл. "Св. Неделя".
Междувременно Съюзът на архитектите в България (САБ) обяви алтернативен конкурс за проект на обновяването на площад "Св. Неделя". В него победител ще бъде избран от жури, в което членуват представители на САБ и от Камарата на архитектите в България - регионална колегия София-град. Негов председател е проф. Борислав Борисов, ректор на Висшето строително училище "Любен Каравелов".
Като причина за обявяването на алтернативния конкурс председателят на САБ проф. Тодор Булев обяви, че условията на международния конкурс силно са ограничили възможностите за участие в него на български архитекти. Сред тях са 1.5 милиона лева оборот, от които 750 хиляди лева за подобни проекти за последните 3 години, 15-членен екип и 25 хиляди кв.м проектирани площади.
В алтернативния конкурс досега са приети 15 идейни проекта на различни архитектурни екипи, като крайният срок за участие е 25 ноември.
После разработките ще бъдат представени на изложба, след което е планирано общественото им обсъждане и оценка. На 30 ноември журито на конкурса ще обяви победителя и подгласниците му.
Конкурсът на общината за обновяването на площад "Света Неделя" беше обявен през септември миналата година, а месец по-късно беше прекратен и пуснат с нови условия след протест от Камарата на архитектите в България.
Рейтинг: 1353 16:24, 15 ное 19 Неутрално
*Сред тях са 1.5 милиона лева оборот, от които 750 хиляди лева за подобни проекти за последните 3 години, 15-членен екип и 25 хиляди кв.м проектирани площади.*
GP групата идеално отговаря на условията, другото са подробности некви.
Рейтинг: 727 16:27, 15 ное 19 Весело
Този площад трябва да се запише в историята,че която власт да дойде все него оправят.хахаха Дайте проектите на старите преустройства, с които да се сравняват новите проекти както и остойностяването им осъвременено в евро.
Рейтинг: 4623 16:44, 15 ное 19 Любопитно
А Банов ще обяви ли скоро конкурс за ремонта на Ларгото?
Рейтинг: 4863 17:01, 15 ное 19 Весело
Голям "дерт" са създали тези 8 предложения на СО
Рейтинг: 1580 17:01, 15 ное 19 Неутрално
Интересно дали международните участници са запознати с таланта на местните строй-изпълнители и приемателни комисии?
Рейтинг: 3046 17:24, 15 ное 19 Весело
Хайде , юруш на плочкаджийницата
Рейтинг: 1608 17:50, 15 ное 19 Неутрално
Граф Игнатиев 2?
Рейтинг: 1935 18:17, 15 ное 19 Весело
Ае кви са тия автомобили и тротонетки по площада бе!
Рейтинг: 2175 23:40, 15 ное 19 Неутрално
Ох, нещо ме напуска оптимистичното настроение - и Москва и Варшава са такива красоти, че не искам да виждам главните им архитекти в журито.